**VZOR**

**SPROSTREDKOVATEĽSKÁ ZMLUVA**

uzatvorená podľa § 774 a nasl. zákona č. 40/1964 Zb. Občianskeho zákonníka v znení neskorších právnych predpisov (ďalej len ako „zmluva“)

medzi:

**Sprostredkovateľ:**

Meno a priezvisko: ............................

Dátum narodenia: ............................

Rodné číslo: ............................

Číslo OP: ............................

(ďalej len ako **„sprostredkovateľ“**)

a

**Záujemca:**

Meno a priezvisko: ............................

Dátum narodenia: ............................

Rodné číslo: ............................

Číslo OP: ............................

(ďalej len ako **„záujemca“**)

(sprostredkovateľ a záujem ďalej v texte spoločne označovaní aj ako „**zmluvné strany**“ alebo v jednotnom čísle ako „**zmluvná strana**“)

Sprostredkovateľ a záujemca sa dohodli na nasledujúcom znení tejto zmluvy.

**Článok I.**

**Predmet zmluvy**

1. Predmetom tejto zmluvy je dohoda o zabezpečení sprostredkovania uzavretia *napríklad kúpnej zmluvy na kúpu (ďalej len ako „sprostredkúvaná zmluva“) .................................., v tomto bode je nevyhnutné špecifikovať predmet sprostredkovania, zmluvu, ktorá sa má uzatvoriť napr. na nehnuteľnosť, automobil, alebo čokoľvek iné, čo bude predmetom sprostredkovania.*
2. Sprostredkovateľ sa týmto zaväzuje sprostredkovať predmet tejto zmluvy v dobe ustanovenej v článku II. ods. 1 tejto zmluvy, za ktorú mu patrí v prípade uzatvorenia sprostredkúvanej zmluvy odmena ustanovená v článku III. tejto zmluvy.

**Článok II.**

**Doba trvania zmluvy**

1. Zmluvné strany sa dohodli, že táto zmluva sa uzatvára na dobu 6 (slovom: šesť) mesiacov */ prípadne akúkoľvek inú dobu, ktorá zodpovedá účelu zmluvy.*

**Článok III.**

**Odmena za sprostredkovanie**

1. Zmluvné strany sa dohodli, že odmena za sprostredkovanie bude vo výške ............. Eur (ďalej len ako „provízia"). Záujemca sa zaväzuje uhradiť dohodnutú províziu za predpokladu, že obstará *predávajúceho, iného zmluvného partnera s ohľadom na predmet zmluvy*, s ktorým záujemca uzavrie sprostredkúvanú zmluvu pričinením sprostredkovateľa.
2. Za pričinenie sprostredkovateľa podľa tejto zmluvy sa považuje skutočnosť, že sprostredkovateľ nájde vhodného zmluvného partnera pre záujemcu, zoznámi ho s ním a bude asistovať pri rokovaniach záujemcu a zmluvného partnera záujemca pri uzatváraní ich zmluvy.
3. Záujemca sa týmto zaväzuje uhradiť sprostredkovateľovi okrem dohodnutej provízie aj účelne vynaložené náklady na zabezpečenie dohodnutého výsledku, a to najmä náklady na cestovné. V prípade, že by sprostredkovateľovi mali vzniknú náklady prevyšujúce sumu ........., je povinný oznámiť túto skutočnosť vopred záujemcovi. Všetky náklady je sprostredkovateľ povinný riadne doložiť príslušnými písomnými dokladmi. *Toto ustanovenie možno modifikovať vždy podľa potreby.*
4. Dohodnutá provízia je splatná do ....... dní po uzavretí sprostredkúvanej zmluvy medzi záujemcom a predávajúcim / iným zmluvným partnerom.
5. Náhrada účelne vynaložených nákladov je splatná do .......... dní po uzavretí sprostredkúvanej zmluvy medzi záujemcom a predávajúcim / iným zmluvným partnerom.

**Článok IV.**

**Povinnosti sprostredkovateľa a záujemca**

1. Sprostredkovateľ je povinný priebežne informovať záujemcu o všetkých okolnostiach, ktoré zistil pri vyhľadávaní tretích osôb / zmluvných partnerov za účelom uzatvorenia sprostredkúvanej zmluvy.
2. Záujemca je povinný priebežne reagovať na informácie poskytované sprostredkovateľom.
3. Záujemca sa týmto zaväzuje vystaviť pre sprostredkovateľa písomné plnomocenstvo na .................................. *sem doplniť, čo je treba zabezpečiť – uzavretie sprostredkúvanej zmluvy, vyplatenie určitého preddavku a iné.*
4. *Sprostredkovateľ sa zaväzuje uchovať všetky doklady dôležité a potrebné pre záujemcu, ktoré nadobudol v súvislosti so sprostredkovateľskou činnosťou uvedenou v tejto zmluve, a to po dobu, pokiaľ budú tieto doklady dôležité a nevyhnutné pre ochranu záujmov záujemcu.*
5. *Sprostredkovateľ neurčí za splnenie záväzku zmluvného partera / možno dohodnúť, že sprostredkovateľ bude ručiť za splnenie týchto záväzkov – takéto ustanovenie zvýši právnu istotu záujemcu.*
6. *Sprostredkovateľ týmto berie na vedomie, že nesmie záujemcovi sprostredkovať osobu, o ktorej vie alebo pri ktorej existuje dôvodná pochybnosť o tom, že si bude riadne a včas plniť svoje záväzky vyplývajúce zo sprostredkúvanej zmluvy.*
7. *Sprostredkovateľ týmto berie na vedomie že pri sprostredkovaní predmetu tejto zmluvy je povinný postupovať s odbornou starostlivosťou a chrániť záujmy záujemcu.*
8. *Zmluvné strany sa dohodli, že ak o to záujemca požiada, bez zbytočného odkladu mu oznámi údaje potrebné na posúdenie dôveryhodnosti osoby, s ktorou mu sprostredkovateľ navrhuje uzatvoriť zmluvu.*

**Článok V.**

**Zánik zmluvy**

1. Zmluvné strany sa dohodli, že táto zmluva zaniká, ak ktorákoľvek zo zmluvných strán oznámi druhej strane svoj úmysel ukončiť zmluvu. Takéto ukončenie možno urobiť kedykoľvek počas trvania zmluvy.
2. Oznámenie musí byť urobené písomne a zmluva zaniká okamihom doručenia oznámenie o ukončení zmluvy druhej zmluvnej strane. / *možno upraviť aj odlišne.*

**Článok VI.**

**Záverečné ustanovenia**

1. Táto zmluva nadobúda platnosť a účinnosť dňom jej podpisu obomi zmluvnými stranami.
2. Zmluva je vyhotovená v slovenskom jazyku a každá zo zmluvných strán obdrží jeden podpísaný originál zmluvy.
3. Právne vzťahy medzi zmluvnými stranami neupravené touto zmluvou, sa riadia zákonom č. 40/1964 Zb. Občiansky zákonník v znení neskorších predpisov.
4. Zmluva sa môže meniť alebo dopĺňať len na základe písomných a riadne očíslovaných dodatkov k tejto zmluve, na ktorých sa dohodnú obe zmluvné strany.
5. Ak sa stane niektoré z ustanovení zmluvy (alebo jeho časť) neplatným a/alebo neúčinným, takáto neplatnosť a/alebo neúčinnosť nemá za následok neplatnosť a/alebo neúčinnosť ďalších ustanovení tejto zmluvy alebo ostávajúcej časti príslušného ustanovenia. Zmluvné strany sa v takomto prípade zaväzujú bez zbytočného odkladu nahradiť takéto ustanovenie alebo jeho časť novým, a to tak, aby bol čo zachovaný jeho účel, ktorý bol sledovanými zmluvnými stranami pri jej uzatvorení.
6. Zmluvné strany sa týmto zaväzujú, že akékoľvek vzniknuté spory budú prednostne riešiť cestou vzájomnej dohody.
7. Zmluvné strany týmto vyhlasujú, že sú plne spôsobilé na uzatvorenie tejto zmluvy, pred podpisom si zmluvu prečítali, jej obsahu porozumeli a plne s ním súhlasia. Na znak svojej vôle byť viazaní touto zmluvou ju vlastnoručne podpisujú.
8. Zmluvné strany týmto vyhlasujú, že ich prejavy vôle byť viazaní touto zmluvou sú slobodné, jasné, určité a zrozumiteľné a ich zmluvná voľnosť nie je ničím obmedzená a zmluvu nepodpisujú v tiesni, omyle, ani za nápadne nevýhodných podmienok.

V ......................................, dňa: ................................

Za sprostredkovateľa: Za záujemcu:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

podpis podpis